Diari Oficial de la Generalitat Valenciana


Sumari del DOGV 4303, del 30-07-2002 (2002/8431)

ACORD de 23 de maig de 2002, del Govern Valencià, pel qual s'autoritza determinada transferència de crèdit del capítol VI als capítols II i VII en el programa pressupostari 313.40, Integració Social del Discapacitat, per import de quatre-cents vuitanta-un mil tres-cents euros amb vint-i-nou cèntims (481.300,29 euros) Exp. 16.019/02-096.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4303

Data del DOGV
:   30-07-2002

Secció del DOGV
:   III. CONVENIS I ACTES - F) MODIFICACIONS PRESSUPOSTÀRIES

Número del document
:   2002/8431


Organisme emissor
:   Conselleria d'Economia, Hisenda i Ocupació

Tipus de document
:   Acord

ACORD de 23 de maig de 2002, del Govern Valencià, pel qual s'autoritza determinada transferència de crèdit del capítol VI als capítols II i VII en el programa pressupostari 313.40, Integració Social del Discapacitat, per import de quatre-cents vuitanta-un mil tres-cents euros amb vint-i-nou cèntims (481.300,29 euros) Exp. 16.019/02-096. [2002/X8431]
  
El Govern Valencià, en la reunió del dia 23 de maig de 2002, adoptà l'acord següent:
  
La Conselleria de Benestar Social en el marc de les seues competències, té prevista:
  
a) La col·laboració financera amb la Caixa d'Estalvis i Mont de Pietat d'Ontinyent i els ajuntaments d'Ontinyent i Xàtiva per a la construcció de residències per a discapacitats psíquics, que suposa incrementar la dotació de la línia T4992 inclosa en el pressupost de la Generalitat Valenciana per a l'exercici 2002, i habilitar una línia de subvenció que reculla l'actuació amb l'Ajuntament de Xàtiva, per un import global de 330.556,66 euros.
  
b) La posada en funcionament de diversos centres durant el present exercici, que requereixen l'atenció de despeses de caràcter corrent, per un import de 150.743,63 euros.
  
És per això, que es proposa determinada modificació pressupostària que done cobertura a aquestes actuacions, minorant el capítol 6 del programa pressupostari 313.40, Integració Social del Discapacitat, per un import de 481.300,63 euros.
  
En tal sentit, el Govern Valencià, en virtut del que disposen els articles 18 i 19 e) de la Llei 10/2001, de 27 de desembre, de Pressuposts de la Generalitat Valenciana per a l'exercici 2002,
  
Acorda
  
Primer
  
S'autoritza la minoració de crèdit en l'aplicació pressupostària 37.59.072.81.0 per un import de 481.300,29 euros.
  
Segon
  
S'autoritza l'augment de crèdit en les aplicacions pressupostàries i pels imports que es detallen
  
Aplicació Import
  
76.97.709.72.0 150.743,63
  
31.73.300.58.2 330.556,66
  
Total 481.300,29
  
Tercer
  
S'autoritza l'habilitació d'una línia de subvenció en l'annex de transferències de capital en el programa pressupostari 313.40, Integració Social del Discapacitat, l'import i les dades descriptives de la qual es detallen a continuació
  
Codi Línia: T5311
  
Denominació Línia: Conveni Xàtiva Construcció i Equipament
  
Import: 180.303,63
  
Beneficiaris Previstos: Ajuntament de Xàtiva
  
Entitat Col·laboradora:
  
Normativa Reguladora: Conveni
  
Descripció i Finalitat: Construcció i Equipament de la Residència de Discapacitats Psíquics de Xàtiva
  
Tipus: Nominativa
  
Aportació GV no condicionada: 180.303,63
  
Aportació Externa
  
Origen
  
IMPORT
  
AP. COND. GV
  
Quart
  
S'autoritza la modificació de l'annex de transferències de capital del programa pressupostari 313.40, Integració Social del Discapacitat, en la línia de subvenció i per l'import que es detalla a continuació
  
Codi Denominació Import Modificació
  
T4992 Conveni Ontinyent Construcció
  
 i Equipament 150.253,03
  
València, 23 de maig de 2002
  
El vicepresident i secretari del Govern Valencià,
  
JOSÉ JOAQUÍN RIPOLL SERRANO